S-35/2009

Árið 2009, miðvikudaginn 28. janúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 35/2009: Ákæruvaldið gegn H-kk-þgf B-kk-þgf M-kk-þgf og P-kk-þgf S-kk-þgf S-kk-þgf, sem tekið var til dóms í þinghaldi hinn 26. sama mánaðar.

Málið er höfðað með ákæru Lögreglustjórans á höfuðborgarsvæðinu, dagsettri 30. desember 2008, á hendur H-kk-þgf B-kk-þgf M-kk-þgf, kt. 000000-0000, Furugrund 26, Kópavogi og P-kk-þgf S-kk-þgf S-kk-þgf, kt. 000000-0000, Borgarholtsbraut 15, Kópavogi, „fyrir eignaspjöll og þjófnað, með því að hafa aðfaranótt föstudagsins 23. maí 2008, kastað grjóti í bifreiðina PI-V06, á bifreiðastæði við Sporthúsið, Dalsmára 9-11 í Kópavogi, með þeim afleiðingum að sprunga kom í framrúðu bifreiðarinnar, hliðarrúða farþegamegin brotnaði, dældir voru á vinstri hurð bifreiðarinnar og einnig skemmdist hliðarrúða bílstjóramegin og hliðarspegill vinstra megin, auk þess voru litlar dældir á bifreiðinni og með því að hafa stolið úr bifreiðinni geisladiskatösku með 8 DVD myndum, svörtu hulstri með snúrum í, tíu geisladiskum, tveimur geisladiskahulstrum og blárri möppu með kvittunareyðublöðum.

Telst þetta varða við 1. mgr. 257. gr. og 244. gr. almennra hegningarlaga nr. 19/1940.

Í málinu gerir K-kvk-nf E-kvk-nf hrl., f. h. Grund-Barð ehf., kt. 000000-0000, kröfu um að ákærðu verði dæmdir til greiðslu skaðabóta að fjárhæð kr. 557.100, ásamt vöxtum samkvæmt 8. gr. laga nr. 38/2001 um vexti og verðtryggingu, frá tjónsdegi, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.

Þess er krafist að ákærðu verði dæmdir til refsingar.“

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt færð til refsiákvæða í ákæru.

Ákærðu hafa gengist greiðlega við brotum sínum og samþykkt að greiða bótakröfu eins og hún er fram sett. Þann 29. október 2008 gekkst ákærði H-kk-nf undir sektargerð vegna ölvunaraksturs. Ákærði P-kk-nf S-kk-nf var þann 16. janúar 2009 dæmdur í 30 daga skilorðsbundið fangelsi fyrir þjófnað. Verður því refsing beggja ákærðu ákveðin sem hegningarauki, sbr. 78. gr. almennra hegningarlaga. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærðu almennt skilorð 57. gr. almennra hegningarlaga.

Dæma ber ákærðu in solidum til að greiða Grund-Barða ehf., kt. 000000-0000, skaðabætur að fjárhæð 557.100 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 23. maí 2008 til 26. febrúar 2009, en með dráttarvöxtum samkvæmt 1. mgr. 6. gr., sbr. 9. gr. laga nr. 38/2001 frá þeim degi til greiðsludags.

Af hálfu ákæruvaldsins sótti málið K-kk-nf I-kk-nf V-kk-nf aðstoðarsaksóknari.

R-kvk-nf H-kvk-nf, settur héraðsdómari, kveður upp dóminn.

DÓMSORÐ

Ákærðu, H-kk-nf B-kk-nf M-kk-nf og P-kk-nf S-kk-nf S-kk-nf sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærðu almennt skilorð 57. gr. almennra hegningarlaga.

Ákærðu greiði in solidum Grund-Barða ehf., kt. 000000-0000, skaðabætur að fjárhæð 557.100 krónur ásamt vöxtum samkvæmt 8. gr. laga um vexti og verðtryggingu nr. 38/2001 frá 23. maí 2008 til 26. febrúar 2009, en með dráttarvöxtum samkvæmt 1. mgr. 6. gr., sbr. 9. gr. laga nr. 38/2001 frá þeim degi til greiðsludags.

R-kvk-nf H-kvk-nf